ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαρτίου 1998 που εξουσιοδοτεί τα κράτη μέλη να επιτρέψουν προσωρινά την εμπορία σπόρων προς σπορά κτηνοτροφικών πίσων (Pisum sativum L.) που δεν πληρούν τις απαιτήσεις της οδηγίας 66/401/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/254/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 17,

τις αιτήσεις που υποβλήθηκαν από τη Δανία, την Αυστρία και τη Σουηδία,

Εκτιμώντας :

ότι στη Δανία, στην Αυστρία και στη Σουηδία, η παραγωγή σπόρων προς σπορά της κατηγορίας «πιστοποιημένοι σπόροι προς σπορά» ορισμένων ποικιλιών κτηνοτροφικών πίσων (Pisum sativum L.) που πληρούν τις απαιτήσεις της προαναφερθείσας οδηγίας όσον αφορά την ελάχιστη βλαστητική ικανότητα, ήταν ανεπαρκής το 1997 και, ως εκ τούτου, δεν επαρκεί για να αντιμετωπίσει τις ανάγκες των χωρών αυτών 7 ότι οι ποικιλίες αυτές είναι, στην περίπτωση της Δανίας, ποικιλίες με φυλλαράκια μετρίου μεγέθους, με στρογγυλούς πράσινους ή κίτρινους σπόρους, οι οποίες έχει αποδειχθεί ότι είναι κατάλληλες για τις κλιματικές συνθήκες της αιτούσας χώρας ή παρόμοιες συνθήκες 7 ότι οι ποικιλίες αυτές, στην περίπτωση της Αυστρίας, είναι ποικιλίες που χαρακτηρίζονται από κίτρινο χρώμα και έχουν δοκιμασθεί και προσαρμοσθεί στις περισσότερες ηπειρωτικές κλιματικές συνθήκες στα ανατολικά της αιτούσας χώρας 7 ότι οι ποικιλίες αυτές, στην περίπτωση της Σουηδίας, είναι ποικιλίες με κίτρινους σπόρους και έχουν χρησιμοποιηθεί ως ζωοτροφή ή για μαγείρευμα, και έδειξαν ότι ήταν κατάλληλες για τις κλιματικές συνθήκες της αιτούσας χώρας 7

ότι δεν είναι δυνατόν να αντιμετωπιστεί ικανοποιητικά η ζήτηση αυτή με σπόρους προς σπορά από άλλα κράτη μέλη, ή από τρίτες χώρες, που να πληρούν όλες τις απαιτήσεις που καθορίζονται στην προαναφερθείσα οδηγία 7

ότι η Δανία, η Αυστρία και η Σουηδία, θα πρέπει, ως εκ τούτου, να εξουσιοδοτηθούν να επιτρέψουν, για μία περίοδο που λήγει στις 30 Ιουνίου 1998, την εμπορία σπόρων προς σπορά του προαναφερθέντος είδους που να υπόκεινται σε λιγότερες απαιτήσεις 7

ότι, επιπλέον, τα άλλα κράτη μέλη που μπορούν να προμηθεύσουν τη Δανία, την Αυστρία ή τη Σουηδία, με σπόρους προς σπορά, οι οποίοι δεν πληρούν τις απαιτήσεις της οδηγίας, θα πρέπει να εξουσιοδοτηθούν να επιτρέψουν την εμπορία των εν λόγω σπόρων προς σπορά 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Δανία εξουσιοδοτείται να επιτρέψει, για μία περίοδο που λήγει στις 30 Ιουνίου 1998, την εμπορία στο έδαφός της μέγιστης ποσότητας 4 400 τόνων σπόρων προς σπορά της κατηγορίας «πιστοποιημένοι σπόροι προς σπορά» των ποικιλιών κτηνοτροφικών πίσων (Pisum sativum L.) που αναφέρονται κατωτέρω, οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/401/ΕΟΚ όσον αφορά την ελάχιστη βλαστητική ικανότητα, υπό την προϋπόθεση ότι η βλαστητική ικανότητα είναι τουλάχιστον το 70 % εκείνης των καθαρών σπόρων προς σπορά και στην επίσημη ετικέτα αναγράφεται η ένδειξη «ελάχιστη βλαστητική ικανότητα 70 %»:

i) Agadir

ii) Aladin

iii) Astina

iv) Atomic

v) Baccara

vi) Canis

vii) Delta

viii) Eiffel

ix) Focus

x) Jackpot

xi) Loto

xii) Menhir

xiii) Odin

xiv) Profi

xv) Sobel

xvi) Stok

xvii) Sumo

xviii) Tenna

xix) Tenor.

2. Η Αυστρία εξουσιοδοτείται να επιτρέψει για μία περίοδο που λήγει στις 30 Ιουνίου 1998, την εμπορία στο έδαφός της μέγιστης ποσότητας 300 τόνων σπόρων προς σπορά της κατηγορίας «πιστοποιημένοι σπόροι προς σπορά» των ποικιλιών κτηνοτροφικών πίσων (Pisum sativum L.) που αναφέρονται κατωτέρω, οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/401/ΕΟΚ όσον αφορά την ελάχιστη βλαστητική ικανότητα, υπό την προϋπόθεση ότι η βλαστητική ικανότητα είναι τουλάχιστον το 70 % εκείνης των καθαρών σπόρων προς σπορά και στην επίσημη ετικέτα αναγράφεται η ένδειξη «ελάχιστη βλαστητική ικανότητα 70 %»:

i) Celeste

ii) Eiffel

iii) Erbi

iv) Jackpot

v) Profi.

3. Η Σουηδία εξουσιοδοτείται να επιτρέψει για μία περίοδο που λήγει στις 30 Ιουνίου 1998, την εμπορία στο έδαφός της μέγιστης ποσότητας 1 000 τόνων σπόρων προς σπορά της κατηγορίας «πιστοποιημένοι σπόροι προς σπορά» των ποικιλιών κτηνοτροφικών πίσων (Pisum sativum L.) που αναφέρονται κατωτέρω, οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/401/ΕΟΚ όσον αφορά την ελάχιστη βλαστητική ικανότητα, υπό την προϋπόθεση ότι η βλαστητική ικανότητα είναι τουλάχιστον το 70 % εκείνης των καθαρών σπόρων προς σπορά και στην επίσημη ετικέτα αναγράφεται η ένδειξη «ελάχιστη βλαστητική ικανότητα 70 %»:

i) Aladin

ii) Capella

iii) Carneval

iv) Delta

v) Odalett

vi) Profi

vii) Vreta.

Άρθρο 2

Τα κράτη μέλη, εκτός των αιτούντων κρατών μελών, εξουσιοδοτούνται επίσης να επιτρέψουν, υπό τους όρους που καθορίζονται στο άρθρο 1 και για τους σκοπούς που επιδιώκουν από τα αιτούντα κράτη μέλη, την εμπορία στα εδάφη τους σπόρων προς σπορά, η εμπορία των οποίων επιτρέπεται βάσει της παρούσας απόφασης.

Άρθρο 3

Τα κράτη μέλη κοινοποιούν αμελλητί στην Επιτροπή και στα άλλα κράτη μέλη τις διάφορες ποσότητες των σπόρων προς σπορά που σημάνθηκαν και των οποίων επετράπη η εμπορία στο έδαφός τους σύμφωνα με την παρούσα απόφαση.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 25 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 125 της 11. 7. 1966, σ. 2298/66.

(2) ΕΕ L 304 της 27. 11. 1996, σ. 10.